OzLabs/hebrew-wiki-articles huggingface dataset:
קיק אגוזים מנוקד

Nucifraga caryocatactes caryocatactes 
קיק אגוזים מנוקד (שם מדעי: Nucifraga caryocatactes) הוא מין של ציפור שיר ממשפחת העורביים אשר חי ברחבי אירואסיה ביערות מחטניים ונשירים מאירופה עד לסיביר וליפן במזרח.

קיק האגוזים דומה במראהו לעורבני אך בעל מקור נוקשה שחור המותאם לפיצוח זרעים קשים או בלוטים. הוא מגיע לאורך 32–38 ס"מ, בעל מוטת כנפיים של 49–53 ס"מ ומשקלו 120–170 גרם. הקיק בעל נוצות חומות-לבנות עם מצח בצבע חום, אזור שת לבן וקצוות כנפיים וזנב שחורים. הרגליים אפורות ובעלות טפרים חזקים והעיניים שחורות.

קיק האגוזים ניזון בעיקר מצנוברים של עצי אורן ממגוון מינים וכן מזרעי לוז ואשוחית, אותם הוא מחלץ מקליפתם באמצעות נקישה עם מקורו ושימוש בלשונו הארוכה ובעלת הקרסים לחילוץ הצנוברים. אם זה לא עוזר הוא ינסה לנפץ את הקליפה בחבטות תוך שהוא מצמיד את הזרעים לרגליו. הקיק אוסף את הזרעים ואת חלקם טומן באתרי מסתור, מה שלפעמים עוזר לאורנים הצעירים לנבוט ומסייע בעקיפין לעץ. בנוסף הוא ניזון ממזונות נוספים כמו פירות, דבש, דבורים וחרקים נוספים וגם מגוזלים, ביצים, מכרסמים קטנים ונבלות.

הקיק חי בזוג על עץ שבו מקננים והנקבה מטילה בו 2–4 ביצים הבוקעות לאחר 18 יום. שני ההורים מטפלים בגוזלים.

תת-מינים:
* Nucifraga caryocatactes caryocatactes
* Nucifraga caryocatactes macrorhynchos
* Nucifraga caryocatactes rothschildi
* Nucifraga caryocatactes japonicus
* Nucifraga caryocatactes interdicta
* Nucifraga caryocatactes macella
* Nucifraga caryocatactes hemispila
* Nucifraga caryocatactes owstoni

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:עורביים
קטגוריה:קרואטיה: עופות
קטגוריה:סרביה: עופות
קטגוריה:בעלי חיים שתוארו ב-1758
קיק אגוזים

קיק אגוזים (שם מדעי: Nucifraga) הוא סוג של ציפורי שיר ממשפחת העורביים, בו 3 מינים החיים ביערות המחטניים של אמריקה הצפונית, צפון אירואסיה והרי ההימלאיה והם משמשים כמפיצי זרעים של עצי מחט.

ציפורי הקיק ניזונים בעיקר מזרעי עצי אורן, אשוחית ועצים מחטניים נוספים וכן מעצים נוספים. הם בעלי מקור קשיח שחור, מקור המזכיר את מקור העורבני, קרוב משפחתו אך ארוך יותר וכפוף מטה. הקיק בעל נוצות חומות-לבנות מנומרות בשחור ובעל עיניים שחורות. הוא חי בזוגות ולעיתים בקבוצות גדולות יותר בין ענפים העצים ומחלץ בעזרת לשונו את הצנוברים מהאצטרובלים. הוא אוסף ומפזר כך הרבה זרעים שהוא שומר לחורף ולעיתים העצים מסתייעים בו כדי להפיץ את עצמם.

==מינים==
*קיק אגוזים מנוקד (Nucifraga caryocatactes)
*קיק אגוזים אמריקאי (Nucifraga columbiana)
* Nucifraga multipunctata

==קישורים חיצוניים==

* 

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:עורביים
רוטב לחם

רוטב לחם (באנגלית: Bread sauce) הוא רוטב חם או קר מהמטבח האנגלי, הנאכל בדרך כלל עם בשר עוף או בשר הודו צלויים.

הרוטב מהווה חלק ממאכלי חג המולד המסורתיים, ונאכל על פי רוב ביחד עם הצלי בארוחת חג המולד. יש הרואים ברוטב הלחם חלק בלתי נפרד מחג המולד במטבח הבריטי.

== מרכיבים ==
לצורך הכנת הרוטב מפוררים לחם, מבשלים חלב, חמאה עם בצל בו נעוצים ציפורנים, עלי דפנה ופלפל אנגלי, התערובת מסוננת, מעורבבת עם פירורי לחם, וחמאה נוספת, הבצל נסחט לתוך התערובת, וזו מתובלת עם מוסקט, עלה דפנה, פלפל ומלח.

== היסטוריה ==
ראשיתו של הרוטב במטבח האנגלי של ימי הביניים והוא הוגש כשהוא מלווה עוף או הודו ממולאים. בראשיתו נעשה שימוש בלחם יבש, כך שהוא אפשר שימוש מחדש בלחם זה. הרוטב קל להכנה, ונעשה שימוש במרכיבים זמינים. מאכלים על בסיס לחם, היו מקובלים בכל רחבי אירופה בימי הביניים.

== ראו גם ==
* פרנץ' טוסט
* פנצנלה
* פתוש

== לקריאה נוספת ==
<div class="mw-content-ltr">• Harlan Walker, [https://books.google.co.il/books?id=tuor2vcVtiQC&pg=PA196&lpg=PA196&dq=medieval&redir_esc=y#v=onepage&q=Bread%20Souce&f=false Milk-- Beyond the Dairy], P. 229</div>

<div class="mw-content-ltr">• [http://www.foodsofengland.co.uk/breadsauce.htm The foods of England Project]</div>

== קישורים חיצוניים ==

* [https://www.nigella.com/recipes/my-mothers-bread-sauce מתכון לרוטב לחם] של נייג'לה לוסון
* [https://www.waitrose.com/home/recipes/recipe_directory/h/heston_s_bread_sauce.html מתכון לרוטב לחם] של הסטון בלומנטל
* [https://www.deliaonline.com/recipes/international/european/british/traditional-bread-sauce מתכון לרוטב לחם] של דיליה סמית'

== הערות שוליים ==

קטגוריה:מאכלי חג המולד
לחם
קטגוריה:מאכלי לחם
קטגוריה:המטבח האנגלי
קטגוריה:מטבח ימי הביניים
רסאם פירירי

רסאם פירירי (בנפאלית: रेशम फिरिरी, תרגום: ליבי מתנופף ברוח כמשי) הוא פזמון נפאלי עממי אשר הפך ללהיט, ומהווה אחד מאבני היסוד במוזיקה הנפאלית המודרנית. השיר נפוץ ביותר בקרב נגני רחוב המנגנים את השיר באמצעות סראנגי - כלי קשת נפאלי עממי.
השיר הולחן על ידי בונדי פריאר והוקלט במקור על ידי סונדאר שרסטה ודוואריקה לל ג'ושי.

==תוכן השיר==

==תרגום חופשי לעברית==
ליבי מתנופף ברוח כמשי,
האם לעוף גבוה או לשבת על גבעה?
ככלב הנענה לקריאות "קוטי קוטי (מילת קריאה לכלב)" וכחתול הנענה לקריאות "סורי"
אהבתנו בצומת דרכים תחכנה.
אקדח בעל קנה אחר או אקדח בעל שני קנים המכוון לאיל,
לא לאיל אני מכוון, אלא לאהובת ליבי.
אם מטוס בשמיים אין, גם לא מכונית על הכביש, עגלת שוורים ישנה.
אם ליבך כליבי אהבתנו תגדלנה ותתעצמנה, אז בואי.
על יד התהום מסוכן הוא לעגל.
איני יכול לעזוב, בואי נלך יחד, אהובתי.

==קישורים חיצוניים==
* [https://www.magicalnepal.com/blog/resham-firiri-song-lyrics-english-meaning/ ניתוח מילות השיר (באנגלית)]

קטגוריה:נפאל: תרבות
PassajirAvtoTrans

"PassajirAvtoTrans" (Пассажиравтотранс) היא אגודה שיתופית – קואופרטיב – המפעילה תחבורה ציבורית בסנקט פטרבורג ובפרבריה, בייחוד אוטובוסים. היא אחת ממפעילות התחבורה הציבורית הגדולות ברוסיה.

החברה מעסיקה כ-10,200 עובדים ומפעילה צי של 1,500 אוטובוסים, שמשרתים מאות קווים עירוניים, בינעירוניים ובינלאומיים והחברה מתאפיינת בהפעלת אוטובוסים רחבים וגדולים במיוחד. לחברה גם אוסף של אוטובוסים ישנים שמוצגים במוזיאון בבעלותה.
==היסטוריה==
החברה הוקמה ב-1 בספטמבר 1926 כאשר ועדת ההוצאה לפועל של לנינגרד (ששימשה כעירייה) החליטה על השקת שלושה אוטובוסים עבור קו תחבורה עירוני.

ב-1935 מחלקת התחבורה העירונית הפכה לגוף בבעלות העירייה בשם המינהל לתחבורת אוטובוסים (Автотранспортное управление Ленгорисполкома, АТУЛ) ובשנת 1938 היוזמה נקראה בשם LenAvtoTrans («Ленавтотранс»).

ערב מלחמת העולם השנייה החברה הפעילה צי של 500 אוטובוסים אבל בתקופת המלחמה והמצור על לנינגרד חלק נכבד מצי האוטובוסים הועבר לידי הצבא האדום והאוטובוסים שימשו להעברת תחמושת והברחת מזון ואספקה לעיר.

תחבורת האוטובוסים חודשה באופן סדיר ב-1 באוגוסט 1945, צי האוטובוסים התרחב ונוספו קווי שירות לפרברי העיר. עם חניכת הרכבת תחתית בנובמבר 1955 מפת השירות התרחבה לערים נוספות במחוז לנינגרד.

בשנת 1964 למבנה החברה צורפה חברה קטנה יותר שפעלה בחסות העירייה בשם GlavLenAvtoTrans והיקף הפעילות צמח מאוד. החברה הפעילה בשנות ה-80 של המאה ה-20 7 חניות לאוטובוסים, כשהאחרון שבהם היה חניון האוטובוסים הגדול באירופה.

ב-26 ביולי 1988 ממשלת רוסיה, אז ממשלת רוסיה הסובייטית, אישרה להקים על בסיס חברת LenAvtoTrans חברה בשם LenPassajirAvtoTrans שהפעילה בנוסף ל-7 חניונים לאוטובוסים גם בעת ספר לנהגי אוטובוס. בינואר 1989 לרשות החברה היו למעלה מ-5,000 אוטובוסים ב-200 קווי שירות.

לאחר התפרקות ברית המועצות החברה ידעה קשיים כלכליים רבים שאילצו מכירת אוטובוסים וקיצוץ במצבת כח האדם של החברה.

ב-21 באוקטובר 1994 החברה אורגנה מחדש ונקראה בשמה הנוכחי PassajirAvtoTrans ( Пассажиравтотранс), אבל החברה המשיכה לסבול מחובות גדלים וגירעונות מתמשכים שהסדרתם התאפשרה רק בשנת 2000,עם שיפור המצב הכלכלי במדינה.

בשנת 2001 ועדת התחבורה של ממשלת סנקט פטרבורג נטלה לידיה את השליטה בחברה והחלה רפורמה במבנה החברה.

באוקטובר 2013 מונה א. ליזין למנכ"ל החברה, לאחר שכיהן קודם כסגן יושב ראש ועדת התחבורה של העירייה.
==קישורים חיצוניים==

* 

קטגוריה:חברות אוטובוסים רוסיות
קטגוריה:קואופרטיבים
מרקוס רוהדן

מרקוס רוהדן (בשוודית: Marcus Christer Rohdén; נולד ב-11 במאי 1991) הוא כדורגלן שוודי המשחק בעמדת הקשר בקבוצת א.א.ק. לרנקה.

==קריירת מועדונים==
רוהדן התחיל את הקריירה שלו בקבוצת הנערים "הוסנה" ובגיל 16 הצטרף לאלפסבורג. בדצמבר רוהדן חתם על חוזה לחמש שנים בקבוצה הבוגרת. ב-26 באוגוסט 2012 רוהדן ערך את הופעת הבכורה שלו בליגת העל השוודית המשחק הליגה נגד האקן, בו גם כבש את שער הבכורה שלו.

ב-3 באוגוסט 2016 רוהדן חתם בקרוטונה, העולה החדשה לסרייה א'.

ב-13 באוגוסט 2019 רוהדן חתם בפרוזינונה בה משחק במרכז השדה לצד גריגוריס קסטנוס.

ב-26 ביולי 2023 חתם בפתיח קראגומרוק מליגת העל הטורקית.

==קריירה בינלאומית==
בצעירותו, שיחק רוהדן בנבחרת הנערים והנבחרת הצעירה של שוודיה.

ב-15 בינואר 2015 רוהדן ערך את הופעת הבכורה שלו בנבחרת הבוגרת בניצחון 0-2 נגד , בו גם כבש את שער הבכורה שלו בנבחרת.

רוהדן השתתף עם הנבחרת במונדיאל 2018.

==תארים==
; אלפסבורג
*ליגת העל השוודית: 
*הסופר קאפ השוודי: 

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני אלפסבורג
קטגוריה:כדורגלני קרוטונה
קטגוריה:כדורגלני פרוזינונה
קטגוריה:כדורגלני פתיח קארגומרוק
קטגוריה:כדורגלני א.א.ק. לרנקה
קטגוריה:כדורגלני נבחרת שוודיה
קטגוריה:כדורגלני מונדיאל 2018
קטגוריה:ספורטאים שוודים באיטליה
קטגוריה:ספורטאים זרים בטורקיה
קטגוריה:ספורטאים זרים בקפריסין
קטגוריה:שוודים שנולדו ב-1991
הפארק השלישי

"הפארק השלישי" (ברוסית: Третий парк) הוא שמה של חברת תחבורה רוסית המפעילה קווי תחבורה ציבורית בסנקט פטרבורג ובפרבריה, בייחוד אוטובוסים ומוניות שירות ומהווה לאחת מחברות התחבורה הפרטיות הגדולות ברוסיה.

החברה מעסיקה 4,831 עובדים ומפעילה צי של אוטובוסים, שמשרתים מאות קווים עירוניים ובינעירוניים. החברה מתאפיינת בהפעלת אוטובוסים קטנים ומיניבוסים.

== גלריה ==
<gallery>
МАЗ-103.jpg|אוטובוס MAZ-103
Golden Dragon XML6125CR.jpg|אוטובוס Golden Dragon XML6125CR
Golden Dragon Bus.jpg|אוטובוס Golden Dragon XML6112
Mercedes-Benz Vario.jpg|אוטובוס Mercedes-Benz Vario 612D
</gallery>

== קישורים חיצוניים ==

* 

== הערות שוליים ==

קטגוריה:חברות אוטובוסים רוסיות
קטגוריה:סנקט פטרבורג: תחבורה
מוסגורטרנס

מוסגורטרנס (ברוסית: Мосгортранс, ראשי תיבות ל"Московский Городской Транспорт", תחבורה עירונית של מוסקבה) היא חברה רוסית בבעלות המדינה (באמצעות עיריית מוסקבה) המפעילה רשת של קווי אוטובוס, טרוליבוס וחשמלית במוסקבה ובפרבריה.

החברה נחשבת לאחת מחברות התחבורה הגדולות ברוסיה ובין השאר מפעילה את תחנות האוטובוסים שערי דרום ושערי צפון.
== ראו גם ==
* מוסטרנסאבטו 
* PassajirAvtoTrans
* החשמלית של מוסקבה
== קישורים חיצוניים ==

* 

== הערות שוליים ==
 
 
קטגוריה:ברית המועצות: תחבורה
קטגוריה:חברות סובייטיות
קטגוריה:מוסקבה: תחבורה
קטגוריה:חברות אוטובוסים רוסיות
קטגוריה:מוסקבה: רכבות
כריסטיאן טוט

כריסטיאן טוט (בהונגרית: Krisztián Tóth; נולד ב-1 במאי 1994) הוא ג'ודוקא הונגרי אשר מתחרה בקטגוריית המשקל עד 90 ק"ג, זוכה מדליית ארד מאולימפיאדת טוקיו 2020 וסגן אלוף העולם (2014).

== קריירה ==
ביוני 2014 טוט זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי בודפשט. באליפות העולם בשנת 2014 שנערכה בצ'ליאבינסק, הוא זכה במדליית כסף כאשר ניצח בשמינית הגמר את אלכסנדר קוקול הסרבי, ברבע הגמר את ורלאם ליפרטליאני הגיאורגי ובחצי הגמר את קיריל וופרוסוב הרוסי. בגמר טוט הפסיד לאיליאס איליאדיס היווני. באותה השנה הוא זכה במדליית ארד באליפות אירופה שנערכה במונפלייה.

באליפות אירופה בשנת 2016 שנערכה בקאזאן, זכה טוט במדליית כסף. באותה השנה הוא השתתף באולימפיאדת ריו דה ז'ניירו וסיים במקום התשיעי לאחר שהודח בשלב שמינית הגמר עם ניצחון אחד והפסד אחד.

בפברואר 2019 הוא זכה במדליית ארד בגראנד סלאם פריז היוקרתי לאחר שניצח בקרב על המדליה את לי קוכמן הישראלי.

באולימפיאדת טוקיו 2020, טוט זכה במדליית ארד. לאחר שני ניצחונות בשלבים המוקדמים, הוא הפסיד בשלב רבע הגמר לאדוארד טריפל הגרמני ונשר לקרבות בית הניחומים. לאחר ניצחון בווזארי על נואל ואן 'ט אנד ההולנדי, הוא עלה לקרב על מדליית הארד. בקרב על המדליה הוא התמודד מול מיכאיל איגולניקוב הרוסי ולאחר כאחד עשר וחצי דקות של קרב, הצליח טוט להטיל את יריבו על צידו וניצח בווזארי.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2014
| גראנד פרי
| זאגרב
| 
|-
| 2014
| גראנד סלאם
| אבו דאבי
| איחוד האמירויות
|-
| 2015
| גראנד פרי
| זאגרב
| 
|-
| 2016
| גראנד פרי
| בודפשט
| 
|-
| 2017
| גראנד פרי
| זאגרב
| 
|-
| 2018
| גראנד פרי
| בודפשט
| 
|}

==קישורים חיצוניים==

==הערות שוליים==

קטגוריה:ספורטאים הונגרים
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:נושאי דגל הונגריה באולימפיאדה‏
קטגוריה:הונגרים שנולדו ב-1994
מוסטרנסאבטו

מרצדס בנץ O303, פברואר 2012]] 
אוטובוס PAZ-3205 באוגוסט 2007 
מוסטרנסאבטו (ברוסית: Мострансавто) היא חברה בבעלות המדינה לתפעול תחבורה של אוטובוס נוסעים בפרברי מוסקבה עם תפוקה יומית של 2.3 מיליון נוסעים, היא מפעילה 1,224 מסלולים שונים באורך כולל של 33,800,000 ק"מ וכן 44 מסופי אוטובוסים ותחנות מסוף.

החברה מעסיקה 16,930 עובדים, מהם 8,482 נהגים ב-4,829 אוטובוסים והיא חולשת על 63% משוק האוטובוסים של מוסקבה.
== מסופי אוטובוסים פרברי מוסקבה ==
להלן רשימת מסופי האוטובוסים בפרברי מוסקבה המופעלים על ידי מוסטרנסאבטו. 
* תחנת האוטובוסים המרכזית של מוסקבה
* מסוף האוטובוסים של קולומנה 
* מסוף אוטובוס סרגייב פוסאד
* מסוף האוטובוסים יגורייבסק 
* מסוף האוטובוס פבלובסקי פוסאד 
* מסוף אוטובוסים לוחוביצי 
* מסוף האוטובוס של סטופינו 
* מסוף אוטובוסים אלקטרוסטאל 
* מסוף אוטובוסים אלטרוגורסק 
* מסוף האוטובוסים של קאשירה 
* מסוף אוטובוסים מוזיאסק 
* מסוף אוטובוסים ווסקרסנסק 
* מסוף אוטובוסים סולנצ'נוגורסק 
* מסוף האוטובוסים של וולוקולמסק

== ראו גם ==
* מוסגורטרנס 
== קישורים חיצוניים ==

* 

קטגוריה:חברות אוטובוסים רוסיות
קטגוריה:מחוז מוסקבה: תחבורה
קרמוס

"קרמוס" היה מפעל לקרמיקה אמנותית, שפעל בחולון כחלק מתעשיית הקרמיקה בישראל.

==היסטוריה==

"קרמוס" הוקם בשנת 1953 על ידי ישראל טאוב. טאוב הפעיל קודם לכן מפעל דומה בשם "ארנו", שפעל ברמת גן. מאוחר יותר היה טאוב יועץ למפעל קרמיקה כפר מנחם. המפעל ייצר כלי בית עם עיטורים, כגון קערות וכדים, בשיטה של יציקה. סגנון הכלים היה מודרני וגאומטרי והם קושטו בדימויים מופשטים או בדימויים מן הפולקלור הישראלי. בשנת 1979 פתח המפעל חנות למכירה ישירה של תוצרתו, לצד מוצרי יבוא.

==לקריאה נוספת==
* 

==הערות שוליים==

קטגוריה:קרמיקה ישראלית
קטגוריה:חברות ישראליות
קטגוריה:תעשיית הקרמיקה בישראל
יניב בארוט

יניב בארוט (נולד בשנת 1981) הוא קצין בצה"ל בדרגת אלוף-משנה, המשמש מפקד חטיבת כפיר. קודם לכן שימש קצין אג"ם של פיקוד הצפון, מפקד חטיבה 55, קצין אג"ם של אוגדת עזה ומפקד סיירת חרוב.

== ביוגרפיה ==
בארוט התגייס לצה"ל בשנת 2000, התנדב לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לסיירת צנחנים ושימש במגוון תפקידי פיקוד, והשתתף בלחימה כנגד הטרור הפלסטיני באינתיפאדה השנייה ובמלחמת לבנון השנייה. בשנת 2008 מונה למפקד פלנ"ט צנחנים, והוביל אותה בלחימה בין היתר במבצע עופרת יצוקה, את תפקידו סיים בשנת 2009. לאחר מכן שימש כסגן מפקד גדוד 101 בין השנים 2011–2012.

בשנת 2015 הועלה לדרגת סא"ל ומונה למפקד גדוד חרוב. בשנת 2016, הגדוד בפיקודו קיבל תעודת הצטיינות ממפקד אוגדת איו"ש, ליאור כרמלי, על פעילותו בגזרת חטיבת עציון. בנובמבר 2016, החל תחת פיקודו הסבת הגדוד לסיירת, תהליך שהסתיים ב-22 במרץ 2017 עת הוקמה סיירת חרוב, את תפקידו סיים בשלהי מאי 2017. לאחר מכן מונה לקצין אג"ם של אוגדת עזה בין השנים 2017–2019. ב-28 באפריל 2019 הועלה לדרגת אל"ם ומונה למפקד חטיבה 55, תפקיד בו שירת עד 24 במאי 2021. ביוני 2021 מונה לקצין אג"ם של פיקוד הצפון, ושימש בתפקיד עד שנת 2023. ב-20 באוגוסט 2023 מונה למפקד חטיבת כפיר.

במהלך מלחמת חרבות ברזל, לראשונה מאז הקמת חטיבת כפיר, הוביל אל"ם בארוט את החטיבה בתמרון בלב רצועת עזה.

== חיים אישיים ==
בארוט מתגורר בתל אביב, נשוי ואב לשלושה. בעל תואר ראשון בממשל, דיפלומטיה ואסטרטגיה מהמרכז הבינתחומי הרצליה ותואר שני במדעי המדינה מאוניברסיטת חיפה.

== הערות שוליים ==

קטגוריה:מפקדי גדודים בחטיבת כפיר
קטגוריה:מפקדי חטיבה 55
קטגוריה:קציני אג"ם של פיקוד הצפון
קטגוריה:מפקדי חטיבת כפיר
קטגוריה:אלופי-משנה בצה"ל
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת חיפה
קטגוריה:תל אביב-יפו: אישים
קטגוריה:ישראלים שנולדו ב-1981
קטגוריה:מפקדי חטיבות במלחמת חרבות ברזל
G0y

דגל ה-G0y ה[[ברזילאי]]
דגל ה-G0y ה[[אמריקאי]]
G0y (מוכר גם כ-gØy וכ-g-zero-y) היא תת-תרבות שהופיעה במאה ה-21 בארצות הברית ובמיוחד בברזיל. הגברים שמגדירים את עצמם בזהות עצמית זו מקיימים יחסי מין עם גברים, אבל לא מגדירים את עצמם כהומואים או כביסקסואלים. במערכות יחסים זוגיות, שבהם לפחות אחד מבני הזוג מגדיר את עצמו כך (כאשר הוא מבצע חיכוך הדדי של איברי המין , כאשר הוא מאונן הדדית ועושה פלאשיו). בנוסף, מין אנאלי הוא דבר אסור במערכת יחסים עם גבר כי זה נראה להם יותר מדי הומוסקסואלי או אפילו מסוכן ואלים.

המונח G0y מגיעה מהמילה העברית גוי על ידי החלפת האות o עם הספרה 0. זאת כדי לייצג את .
== לקריאה נוספת ==
<div class="mw-content-ltr">
* Wiik, F. B. [https://revista.psico.edu.uy/index.php/revpsicologia/article/viewFile/138/74 Os G0ys: Religião, Sexualidade, Gênero e Identidades Homoeróticas na Contemporaneidade] / F. B. Wiik // Psicología, Conocimiento y Sociedad. — 2012. — No. 2(2). — P. 66—83.
</div>

== קישורים חיצוניים ==

<div class="mw-content-ltr">
* 
* 
</div>

== הערות שוליים ==

קטגוריה:להט"ב
קטגוריה:תת-תרבות
קטגוריה:זהות מינית
חו האנמין

חוּ הָאנְמִין (胡漢民; באנגלית: Hu Hanmin; 9 בדצמבר 1879 – 12 במאי 1936) היה אחד המנהיגים הראשונים של מפלגות הימין השמרני, קוומינטנג במהלך מלחמת האזרחים הסינית.
== ביוגרפיה ==
האנמין היה ממוצא האקה מג'יאן, ג'יאנגשי. אביו עבר לגואנגדונג, כדי לקבל משרה רשמית. אחרי סיום לימודיו בגיל 21 שנים, יצא ללמוד ביפן החל משנת 1902, והצטרף לטונגמנגואי (הברית המהפכנית הסינית) ב-1905 כעורך העיתון "מין באו". בשנים 1907–1910 השתתף במספר מהפכות מזוינות. זמן קצר לאחר מהפכת שינהאי בשנת 1911, הוא התמנה למושל של גואנגדונג וכמזכיר הראשי של הממשלה הזמנית. הוא השתתף במהפכה השנייה בשנת 1913, והצטרף לסון יאט-סן שעבר ליפן לאחר כישלון המהפכה השנייה. שם הם הקימו את הקוומינטנג (המפלגה הלאומנית הסינית). הוא חי בגואנגדונג בין 1917 ו-1921 ועבד עבור סאן יאט-סן, כשר התחבורה ויועץ הראשי מאוחר יותר.

הוא נבחר לוועד הפועל המרכזי בוועידה הראשונה של הקואומינטנג בינואר 1924. בספטמבר הוא פעל כסגן הנשיא, כאשר סון יאט-סן עזב את גואנגג'ואו לשאוגואן. סאן מת בבייג'ינג במרס 1925, וחו היה אחד משלוש הדמויות החזקות ביותר בקוומינטנג. שני האחרים היו וואנג ג'ינגווי וליאו ז'ונגקאי. ליאו נרצח באוגוסט באותה שנה, והו נחשד ונעצר. לאחר ״פיצול נינגהאן״ (=הפסקת שיתוף הפעולה בין הקוומינטנג ובין המפלגה הקומוניסטית) בשנת 1927, הוא תמך בצ'יאנג קאי שק, ומונה לתפקיד שלטוני בכיר בנאנג'ינג.

מאוחר יותר, ב -28 בפברואר 1931, הוא הוכנס למעצר בית על ידי צ'יאנג עקב מחלוקות על החוקה הזמנית החדשה. לחץ פנימי במפלגה אילץ את צ'יאנג לשחרר אותו. לאחר מכן, הוא הפך למנהיג רב עוצמה בדרום סין, שדגל בשלושה עקרונות פוליטיים: התנגדות לפלישה היפנית, התנגדות לקומוניסטים מיליטריסטים, ולבסוף התנגדות למנהיג המוצהר, צ'יאנג קאי-שק.

הפלגים שהתנגדו לצ'יאנג בקואומינטאנג התכנסו בגואנגג'ואו כדי להקים ממשלה יריבה. הם דרשו את התפטרות צ'יאנג מתפקידיו הכפולים כנשיא המדינה וראש הממשלה. מלחמת האזרחים נמנעה על ידי הפלישה היפנית למנצ'וריה. הו המשיך לשלוט בדרום סין, בלב ליבו של הקואומינטאג, בסיוע צ'ן ג'יטנג וחבורת ניו-גואנג-שי. שם הוא ניסה ליצור ממשלה ללא שחיתות כאלטרנטיבה למשטר של צ'יאנג. הו ביקר את צ'אנג שלא נקט מדיניות חזקה ״כלפי הכוח הזר [יפן] שקרע והרס את מולדתנו!"

חו ביקר באירופה והפסיק את ההתקפה הפוליטית שלו על צ'יאנג קאי-שק ביוני 1935. בפגישה הראשונה של הוועידה החמישית של קואומינטאנג בדצמבר 1935 נבחר ליו"ר הוועדה המרכזית. הוא חזר לסין בינואר 1936, חי בגואנגג'ואו עד שמת מדימום במוחו ב -12 במאי 1936.

מותו עורר משבר. צ'יאנג רצה להחליף את חו בחסידיו הנאמנים בדרום סין ולחסל את האוטונומיה שממנה נהנה הדרום תחת חו. כתוצאה מכך, צ'ן והחבורה של גואנגשי קשרו קשר נגד צ'יאנג. במה שקרוי "תקרית ליאנג-גואנג". צ'ן נאלץ להתפטר מתפקידו כמושל גואנג-דונג לאחר שצ'יאנג שיחד רבים מקציניו לערוק והמזימה התמוטטה.

== קישורים חיצוניים ==

* 
== הערות שוליים ==

קטגוריה:מהפכנים סינים
קטגוריה:פוליטיקאים סינים
קטגוריה:סינים שנולדו ב-1879
קטגוריה:סינים שנפטרו ב-1936
Foton Midi

Foton Midi הוא מיניוואן מתוצרת יצרנית הרכב הסינית Foton Motor , חברת בת של BAIC Group ; (שם רשמי: Beijing Automotive Industry Holding Co., Ltd", בסינית: "北京汽车工业控股有限责任公司") אשר יוצרה בשנים 2008–2014.

משנת 2010 "Foton Midi" יוצר גם בגרסה מנוע חשמלי, הוטען על ידי סוללת ליתיום-יון מסוג "ENAX Lithium Manganese, 33kWh, 50Ah". זמן טעינה עמד על 8 שעות. זמן טעינה מהירה עמד על 30 דקות (70% טעינה). מחיר היחידה עמד על 100,000 רנמינבי.

=="Foton Midi"==
* 5 דלתות, 2 דלתות צד - בתצורת הזזה.
* מנוע קדמי.
* מנועי בנזין.
* סוג הנעה: הנעה קדמית.
* 6 רמות גימור.
* בשנת 2013 עבר הדגם מתיחת פנים.
* מחיר היחידה עמד על 59,800 - 66,400 רנמינבי (שנת 2008, בסין).

==תמונות==
<gallery mode="packed" heights="120">
קובץ:Foton Midi LWB 01 China 2012-04-21.jpg | דגם "Foton Midi"
קובץ:Foton Midi LWB 02 China 2012-04-14.jpg | דגם "Foton Midi"
קובץ:Foton Midi C1.6 Van 2012 (15364305356).jpg | דגם "Foton Midi"
קובץ:Foton Midi LWB China 2014-04-16.jpg | דגם "Foton Midi"
קובץ: Foton Midi LWB rear China 2015-04-10.jpg | דגם "Foton Midi"
</gallery>

==ראו גם==
* Foton Tunland
* Foton Saga
* Foton Toano
* Foton MP-X
* Foton Xiangling V

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-2008
קטגוריה:מיניוואנים
קטגוריה:כלי רכב המיוצרים בסין
Midi
Privacy Badger

Privacy Badger הוא תוסף דפדפן חופשי בקוד פתוח שנוצר על ידי קרן החזית האלקטרונית, המאפשר חסימת גישתם של אתרי אינטרנט למידע אודות הגולש בהם. התוסף ניתן לשימוש בדפדפנים גוגל כרום, פיירפוקס ואופרה.

== על התוסף ==
מטרת התוסף לקדם גישה מאוזנת לפרטיות באינטרנט בין צרכנים לספקי תוכן על ידי חסימת פרסומות וקובצי עוגיות שאינם מכבדים את הגדרת האפשרות "אל תעקוב". לדבריה של מפתחת התוסף: "אם נראה שמפרסם עוקב אחריך במספר אתרים ללא רשותך, התוסף יחסום באופן אוטומטי את המפרסם מלקחת מידע נוסף מהדפדפן שלך. עבור המפרסם, זה כאילו לפתע נעלמת."

בעוד שחלק מהקוד של התוסף מבוסס על Adblock Plus, הוא חוסם רק פרסומות שעוקבות אחר המשתמש.

גרסת "אלפא" שוחררה ב-1 במאי 2014, ולאחריה גרסת הבטא ב-21 ביולי 2014. לפי ההודעה של קרן החזית האלקטרונית, בחודש אפריל 2017, הגיע התוסף למיליון משתמשים.

=== התייחסויות בתקשורת ===
במגזין PC World נכתב כי התוסף "חוסם רק מעקב של צד שלישי, לא צד ראשון", ומציין כי מניעת תקיפת זיהוי (fingerprinting attacks) של הדפדפן מתוכננת לשחרור עתידי.

המגזין Ars Technica דיווח כי במידה שמפרסם מתחייב לכבד את הבקשה "אל תעקוב", קובצי העוגיה שלהם לא יחסמו על ידי התוסף.

אתר החדשות LWN.net, מתאר את התגים הירוקים, הצהובים והאדומים של תפריט התוסף "תוספת יפה להדמיה", מה שהופך אותו קל עבור המשתמש כדי להחליף את העוקבים לסירוגין, אם תרצה בכך המתאר קל יותר מאשר לחסום ממשקים רחבים.

באתר הבלוגים Gigaom נכתב: "הרשימה השחורה של התוסף נוצרת באמצעות חסימה היורסטית, כלומר, התוסף משתפר ככל שמשתמשים בו", ובמאי 2014 כתב כי התוסף "שובר הרבה אתרים", אבל רואה את החשיבות בכך שהיא נוצרת על ידי ארגון ללא כוונות רווח, ומסכם שזה "הרבה יותר ממספיק טוב".

== קישורים חיצוניים ==

* 

== הערות שוליים ==

קטגוריה:תוכנות שהושקו ב-2014
נובויוקי צ'וג'י

נובויוקי צ'וג'י (ביפנית: 辻井 伸行; נולד ב-13 בספטמבר 1988) הוא פסנתרן ומלחין יפני. הוא נולד עיוור בגלל מיקרואופתלמיה ולמרות זאת, כישרונו המוזיקלי יוצא הדופן הוביל אותו להיות אמן בעל שם עולמי. הוא הופיע עם מיטב התזמורות והמנצחים החשובים בעולם וזכה לשבחים רבים על נגינתו.

==ביוגרפיה==
צ'וג'י נולד וגדל בטוקיו. הוא נולד עיוור עקב מחלת המיקרואופתלמיה ולמרות זאת החל ללמוד פסנתר בגיל 4. הוא למד לקרוא מוזיקה שהודפסה בכתב ברייל, אבל יצירות רבות היו בלתי זמינות בברייל ולכן הוא נאלץ ללמוד לנגן אותן לפי השמיעה ולזכור אותן בעל פה. בגיל 7 הוא זכה בפרס של כל יפן לתלמידים עיוורים על נגינתו ובגיל 10 הופיע עם תזמורת המאה של אוסקה. בגיל 12 הוא ביצע את הרסיטל הראשון שלו. לאחר מכן, הוא יצא לסיבוב הופעות בארצות הברית, צרפת ורוסיה.

באוקטובר 2005 הגיע צ'וג'י לשלב חצי הגמר בתחרות הבינלאומית לפסנתר על שם פרדריק שופן , שנערכה בוורשה שבפולין וזכה בפרס המבקרים.

באפריל 2007 החל ללמוד באוניברסיטת אונו גקואן בטוקיו וסיים את לימודיו במרץ 2011.

בשנת 2009 זכה צ'וג'י במדליית זהב בתחרות הבינלאומית לפסנתר על שם ואן קלייברן ביחד עם האוצ'ן ז'אנג מסין. נוסף לכך, הוא זכה בפרס על הביצועים הטובים ביותר. בשלב המוקדמות הוא ניגן את כל 12 אטיודים, אופוס 10 של פרדריק שופן.

== קישורים חיצוניים ==

* 

* [http://opusmagazine.co.il/report/nobuyuki-tsujii/ צפו/פסנתרן יפני עיוור מנגן את ה-La Campanella של ליסט], באתר אופוס - המגזין למוזיקה קלאסית, 31 ביולי 2014
* מעיין כפיר, [https://www.hidabroot.org/article/226679 איך הצליח עיוור מלידה להפוך לפסנתרן בעל שם עולמי?], באתר הידברות - אתר היהדות הגדול בעולם, 19 באוקטובר 2017

קטגוריה:פסנתרנים
קטגוריה:מלחינים יפנים
קטגוריה:יפנים שנולדו ב-1988
אגרת בת מחלת

אַגְרַת בַּת מַחֲלַת הוא שמה של שדה המוזכרת בספרות חז"ל, כמי שמצויה בשעות הלילה בדרכים ומסכנת את העוברים והשבים. בשל החשש מאגרת בת מחלת, נמנעו אנשים מללכת לבדם בשעות הלילה.

== זהותה ==
לדעת המהרש"א ייתכן והכוונה לבתו של מחלת שהייתה אשתו של עשו, שהולידה שדים ורוחות. אחרים כתבו שאגרת בת מחלת היא לילית, ושמה גם אגרת, ונקראת "בת מחלת" מלשון ריקוד (מחול).

== אזכורים ==
בתלמוד במסכת פסחים מובא שאל לבני אדם ללכת בלילה ברחוב יחידי בלילות מסוימים, מאחר שאגרת בת מחלת וחילותיה יכולים להזיק להולך יחידי:

בהמשך דברי התלמוד מובא שבתחילה הייתה אגרת בת מחלת מצויה בדרכים בכל לילות השבוע, עד שיום אחד פגשה את רבי חנינא בן דוסא, ואמרה לו שהיא אינה מזיקתו מאחר שהוא חשוב בשמים. מששמע כך רבי חנינא אמר לה, שאם אכן כדבריה - הוא גוזר עליה שלעולם לא תעבור במקום מיושב. מששמעה זאת אגרת, ביקשה ממנו שישאיר לה זמנים מסוימים שכן יורשה לה לעבור. ואכן נעתר לבקשתה ושייר לה את לילי רביעי ולילי שבת

סיפור נוסף מובא בתלמוד על כך שאגרת בת מחלת פגשה את אביי שגזר עליה שלא תעבור לעולם ביישוב. בהמשך לסיפור זה, נאמר בתלמוד שאף שלעיתים נראים חילותיה של מחלת בעיר, הוא משום שסוסיהם נשמטים מהם ובורחים, והם רצים אחריהם להחזירם.

בתלמוד במסכת תענית דרשו חז"ל על הפסוק "ונתתי גשמכם בעיתם" - שהזמן היותר טוב שיורדים בו גשמים הוא בליל יום רביעי ובלילות שבת, ובטעם הדבר כתבו הראשונים, מאחר שבאותם הזמנים בין כך אין מצויים אנשים ברחובות מפחד אגרת בת מחלת.

רבי יצחק אייזיק מטירנא בספר המנהגים כתב שלכך תיקנו להוסיף בסוף ברכת השכיבנו שבתפילת ערבית של שבת, 'ופרוס עלינו סוכת שלומך' להינצל מהשידה אגרת בת מחלת שמצויה בלילי שבת.

רבי אליהו מזרחי בפירושו על התורה כותב שהטעם שלא יצאו בלילי רביעי ולילי שבת הוא: .

==קישורים חיצוניים==

*
*
*
*

== הערות שוליים ==

קטגוריה:שדים ביהדות
מיו מיו

מיו מיו (Miu Miu) הוא מותג אופנה שנוסד באיטליה יוקרתי של בגדי נשים ואביזרי אופנה. בהיותו חברה בת של פראדה, הוא נשלט על ידה במלואו. בראשו עומדת מיוצ'יה פראדה. משרדיו הראשיים שוכנים כיום בפריז שבצרפת.

== היסטוריה ==
חנות מיו מיו ב[[ניו יורק .]]
מיו מיו הוקמה בשנת 1993 על ידי מיוצ׳ה פראדה. השם נולד מכינוי החיבה שמשפחתה של מיוצ'יה פראדה העניקה לה.

בשנת 2011, השיקה מיו מיו את סדרת "סיפורי נשים". הקמפיין הורכב מסרטונים קצרים שהופקו בשיתוף פעולה עם במאיות ידועות שם ומוכרות. כך נוצרה רשימה של סרטונים אילמים קצרים שהציגו את הקולקציות של מיו מיו. ארבעת הסרטונים הראשונים בוימו על ידי זואי קאסאווטס, לוקרסיה מרטל, ג'יאדה קולגרנדה ומסי טדיג'דין והוצגו בפסטיבל הסרטים הבינלאומי ה-69 של ונציה.הסרטון החמישי אשר נכתב ובוים על ידי אווה דובני שגם כיכבה בו, הוצג לראשונה בשנת 2013.

ב-14 במארס 2013, נמסר דו״ח אודות הפרת זכויות נשים על ידי פראדה לנציבות האו"ם עבור הוועדה לשמירה על זכויות אדם. ב-17 במאי 2013 פרסמה הוועדה הצהרה היוצאת נגד הטרדה מינית ואפליה מגדרית במקום העבודה. באפריל 2013, פורסמה באתר ״Change.org״ עצומה אמריקאית נגד מיוצ'יה פראדה, אשר אספה יותר מ-200,000 חתימות ברחבי העולם. עצומה זו תקפה את מיוצ'יה פראדה על ניצול תביעה כנגד עובדת שפוטרה בגין הצהרות כוזבות, כדרך להביע את עמדותיה בדבר הטרדה מינית. העצומה פגעה בתדמיתו של המותג. ב-28 במאי 2013, גיבתה הוועדה לזכויות אדם באו"ם עובדת לשעבר בפראדה, בשם רינה בובריס, אשר תבעה את מנהל פראדה יפן בגין הטרדה מינית ואפליה. המגזין ווג פרסם מאמר תחת הכותרת "פראדה נגד האו"ם" במסגרתו צוטטה בובריס בטענה כי "כל מי שקונה מן המותגים של פראדה ומיו מיו תומך בתרבות של אפליה והטרדה מתוקף כוח המשרה ."

מיזם חדש של מיו מיו בשנת 2015 – השקת הבושם הראשון של המותג – גובה על ידי הסכם שנחתם בין Coty Inc ופראדה. מדובר בניסיון התרחבות ראשון של מיו מיו מחוץ לשוק האופנה והאקססוריז.

== בוטיקים ==
חנות מיו מיו ב[[הונג קונג .]]
בוטיקים של המותג מיו מיו פזורים בכל רחבי העולם. בשנת 2009, פתח המותג את החנות העצמאית הראשונה שלו בעיר שנזן בסין. בקיץ 2011 הושקה חנות חדשה בצפון אמריקה ביוסטון, טקסס, ובסתיו 2011 בצ'ורט הילס, ניו ג'רזי. הבוטיק האוסטרלי הראשון של המותג נפתח במלבורן . השני נפתח בסידני בשנת 2011. בשנת 2010, נפתח סניף בגלאזגו, סקוטלנד.

בשנת 2017 נפתחה מחדש חנות המותג ברחוב Sloane בלונדון לאחר שעברה שיפוץ בהכרזה כי הם יאפשרו ללקוחות לעצב את העקבים שלהם בהתאמה אישית. זוהי החנות היחידה של מיו מיו המציעה שירות זה.

== פרסום ==
הדוגמניות של המותג כללו את לטיסיה קסטה, קירסטן דנסט, מגי ג׳ילנהול, קייטי הולמס, גי׳נטה לפינה, לינדזי לוהן, ונסה פאראדי, קלואי סביני, סירי טולרוד, לינדסי וויקסון, ג'ואו שון, ג'סיקה סטאם וג'ואן סמולס . במאי 2011 בחר מיו מיו בשחקנית היילי סטיינפלד, (אז רק בת 14) להיות הפנים הצעירות של המותג. עבור קמפיין 2012 נבחרה הדוגמנית האמריקאית בת ה-34, גווינביר ואן סינוס. בשנת 2018 הפכה השחקנית אל פנינג לפנים של המותג.

== קישורים חיצוניים ==

* 

* 

== הערות שוליים ==

קטגוריה:חברות אופנה איטלקיות
קטגוריה:מותגי אופנה עילית
מוחמד בן אסמאעיל א-דרזי

מוחמד בן אסמאעיל א-דֻּרְזִי (בערבית: محمد بن إسماعيل الدرزي) היה מטיף דתי ומנהיג העדה הדרוזית במאה ה-11. הוא הוכרז ככופר בשנת 1016, והוצא להורג ב-1018 על ידי הח'ליף הפאטימי אל-חאכם באמר אללה.

==ביוגרפיה==
מעט מאוד ידוע על ראשית חייו של א-דֻּרְזִי. על פי רוב המקורות, הוא נולד בבוכרה, והיה כנראה ממוצא פרסי. הוא כונה "א-דרזי", כינוי שפירושו "החייט". הוא הגיע לקהיר בשנת 1015 לערך, והצטרף לתנועת הדרוזים שאך נולדה.

א-דרזי הנהיג כוח צבאי שנשלח מקהיר, כדי לדכא את "תנועת האחדות", שקמה בהרי השוף בלבנון ובחורן שבסוריה, ושאפה לאחד נוצרים ומוסלמים סונים ושיעים תחת אל אחד. הצבא של א-דרזי מנה כ-200 אלף חייל, בעוד שלתנועת האחדות היו פחות מ-10,000 איש. שני הצדדים נפגשו מצפון לירושלים. הצבא של א-דרזי הובס, והוא נתפס בשבי. כתוצאה מהניצחון, זכתה תנועת האחדות לכינוי "התנועה שהביסה את הצבא של א-דרזי".

לאחר הקרב, הפך א-דרזי לאחד ממטיפי הדת הראשונים של "דת האחדות", שנודעה בשם הדת הדרוזית. באותה עת גייסה התנועה מספר גדול של חסידים. עם זאת, מאוחר יותר הוא נחשב בוגד בעיני הדרוזים, ובדרך כלל הם מאפיינים אותו בתכונות שטניות, ובפרט בתכונת היהירות.

השקפה זו מבוססת על העובדה ההיסטורית, שככל שמספר חסידיו גדל, הוא הפך אובססיבי למנהיגותו, ולקח לעצמו את התואר "חרב האמונה". באיגרות החוכמה, מזהיר חמזה בן-עלי אבן-אחמד את א-דרזי ואומר: "האמונה אינה זקוקה לחרב כסיוע". אולם, א-דרזי התעלם מאזהרותיו של חמזה, והמשיך לקרוא תיגר על האימאם. גישה זו הובילה למחלוקות בין א-דרזי לבין חמזה בן-עלי, ששלל את התנהגותו. א-דרזי טען כי הוא זה שנועד להיות המנהיג של הדעוה, והעניק לעצמו את התואר "אדון המדריכים", כי הח'ליף אל-חאכם כינה את חמזה בן-עלי "אדון המצייתים".

בשנת 1018 אסף א-דרזי סביבו חסידים, שכונו "דרזיים", שהאמינו כי התבונה האוניברסלית התגלמה באדם הראשון, הועברה ממנו אל הנביאים, ואחר כך אל עלי, ומכאן אל צאצאיו, הח'ליפים הפאטימים. א-דרזי כתב ספר שייסד את הדוקטרינה הזאת. הוא קרא מספרו במסגד הראשי בקהיר, מה שגרם למהומות ולמחאות נגד טענותיו, ורבים מחסידיו נהרגו. חמזה בן-עלי הוקיע את דרכו, וכינה אותו "החצוף והשטן". המחלוקת שיצר א-דרזי הובילה את הח'ליף אל-חאכם להשעות את הדעוה הדרוזית בשנת 1018.

בניסיון לזכות בתמיכתו של אל-חאכם, החל א-דרזי להטיף כי אל-חאכם ואבותיו היו גלגולו של אלוהים.

ישנה סברה שא-דרזי התיר לחסידיו לשתות יין (בניגוד לאמונת האסלאם), וכן התיר נישואים האסורים על פי ההלכה האסלאמית. אולם יש חוקרים המפקפקים בכך.

==מותו ולאחריו==
אל-חאכם לא האמין שהוא גלגול של אללה, והוא חשב שא-דרזי מנסה להציג עצמו כנביא חדש. הוא ראה בו סיכון דתי, והעדיף את חמזה בן-עלי על פניו. על כן הוא פקד להוציא אותו להורג ב-1018. אחריו, נותר בן-עלי המנהיג היחיד של הדת החדשה.

אף על פי שהדרוזים אינם רואים בא-דרזי את מייסד האמונה שלהם (ולמעשה, הם מתייחסים אליו כאל "הכופר הראשון"), קבוצות מוסלמיות יריבות כינו את ה"דרוזים" על שמו של א-דרזי, והכינוי דבק בהם שלא בטובתם. ה"דרוזים" מעדיפים לכנות את עצמם "אל-מווחידון" (המאמינים באל אחד).

==קישורים חיצוניים==
* 

==הערות שוליים==

קטגוריה:אנשי דת דרוזים
קטגוריה:נפטרים ב-1018
איגריצי

איגריצי (בהונגרית: Igrici) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית איגריצי קטנה משמעותית מ-1,302 תושבים בשנת 2005 עד 1,146 תושבים בשנת 2018 (ירידה של כ-11%).

באיגריצי חיו מעט יהודים.
{| class="wikitable"
! שנה
! כמות יהודים
! כלל האוכלוסייה
|-
|1840
|20
|
|-
|1880
|37
|1,124
|-
|1910
|39
|
|-
|1920
|17
|
|-
|1930
|7
|
|-
|1941
|3
|1,292
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=25399 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
Foton Xiangling V

]דגם "Foton Xiangling V"
Foton Xiangling V הוא כלי רכב אשר מיוצר בתצורות: טנדר, ומשאית קלה מתוצרת יצרנית הרכב הסינית Foton Motor , חברת בת של BAIC Group ; (שם רשמי: Beijing Automotive Industry Holding Co., Ltd", בסינית: "北京汽车工业控股有限责任公司") אשר מיוצר בסין משנת 2016 ועד היום.

==סוגי תא נהג (קבינה) בדגמי Foton Xiangling V==
* קבינה - 2 דלתות.
* קבינה - 4 דלתות (5 נוסעים).

===סוגי תאי מטען===
* תא מטען פתוח.
* תא מטען סגור (מכולה סגורה).

==Foton Xiangling V==
* מנוע מרכזי.
* סוג הנעה: הנעה אחורית.
* מידות תא מטען פתוח: אורך: 2,100 מ"מ, רוחב: 1,560 מ"מ, עומק: 360 מ"מ.

==ראו גם==
* Foton Tunland
* Foton MP-X
* Foton Toano
* Foton Midi
* Foton Saga

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2016
קטגוריה:טנדרים
קטגוריה:משאיות
קטגוריה:כלי רכב המיוצרים בסין
Xiangling V
קטגוריה:מכוניות מנוע מרכזי
טיסדורוגמה

טיסדורוגמה (בהונגרית: Tiszadorogma) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טיסדורוגמה קטנה משמעותית מ-524 תושבים בשנת 1990 עד 318 תושבים בשנת 2018 (ירידה של כ-39%).

==יהודי טיסדורוגמה==
יהודים התיישבו בטיסדורוגמה בתחילת המאה ה-19. ולקהילה במקום היו בית כנסת, מקווה ובית עלמין.

באפריל 1944, הועברו יהודי טיסדורוגמה דרך מזצ'אט לגטו מישקולץ וכעבור זמן מה שולחו כל יושבי הגיטו למחנה ההשמדה אושוויץ.

אחרי המלחמה חזרו לכפר חמישה יהודים ועזבו תוך זמן קצר.
{| class="wikitable"
! שנה
! כמות יהודים
! כלל האוכלוסייה
|-
|1840
|29
|
|-
|1880
|53
|1,008
|-
|1910
|63
|
|-
|1920
|47
|
|-
|1930
|52
|
|-
|1941
|56
|1,396
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=03717 נתוני הכפר באתר הלמ"ס ההונגרי]
* 
* 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
טיסקסי

טיסקסי (בהונגרית: Tiszakeszi) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טיסקסי קטנה מ-2,734 תושבים בשנת 1990 עד 2,533 תושבים בשנת 2018 (ירידה של 201 תושבים).

בטיסקסי חיו מעט יהודים ובמקום קיים בית קברות יהודי.
{| class="wikitable"
! שנה
! כמות יהודים
! כלל האוכלוסייה
|-
|1840
|23
|
|-
|1880
|93
|1,911
|-
|1910
|47
|
|-
|1920
|40
|
|-
|1930
|47
|
|-
|1941
|43
|3,076
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=13888 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
טיסטריאן

טיסטריאן (בהונגרית: Tiszatarján) הוא כפר במחוז בורשוד-אבאוי-זמפלן שבצפון מזרח הונגריה.

בטיסטריאן חיו מעט יהודים.
{| class="wikitable"
! שנה
! כמות יהודים
! כלל האוכלוסייה
|-
|1840
|8
|
|-
|1880
|45
|1,172
|-
|1910
|23
|
|-
|1920
|37
|
|-
|1930
|20
|
|-
|1941
|10
|1,575
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=30377 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
מיקי מרמור

מיקי מרמור (נולדה ב-20 בדצמבר 1952) היא שחקנית תיאטרון, קולנוע וטלוויזיה ישראלית. מרמור היא גם מורה לתיאטרון ומספרת בתיאטרון סיפור.

==ביוגרפיה==
מיקי מרמור נולדה בישראל, ביפו בתחילת שנות החמישים של המאה העשרים. גדלה בחיפה. למרמור תואר ראשון מאת החוג לתיאטרון של אוניברסיטת תל אביב.

מרמור שיחקה בתיאטרון הבימה (בהצגה 'הדיבוק' בתפקיד לאה, מלך מרוקאי) בתיאטרון חיפה ('חלוצות על חצץ', הקייטנים), בתיאטרון אורנה פורת לילדים ולנוער (אני ואחי הקטן, הפיצוץ ברחוב אהלן), בפסטיבל עכו (פונדק הרוחות- מקום ראשון, אכזר מכול המלך), תיאטרון קרוב (קומוניזם לחולי נפש, כוכב בלי שם, אלקטרה, מלון אירופה), תיאטרון תמונע :(הקוראז' של אמא, שיעור לדוגמה, 'החלום האמריקאי' ). בתיאטרון נוצר: 'המשוגעת, אפילוג' .פסטיבל תיאטרון קצר (השולחן: עבודת כיתה, לינדה וויקטור), תיאטרון הקופסה (ילד טוב ירושלים) ועוד. יצרה והופיעה בתיאטרון סיפור לילדים.

מרמור לימדה במגמת תיאטרון עירוני א' בתל אביב.

רכזת מגמת תיאטרון בגמנסיה הרצוג בחולון.

הייתה נשואה לשחקן – שמואל וולף שנפטר בפברואר 2019. יש לה תאומות: דפנה ורוני. בתה, רוני וולף, יצרה ב-2017 את הסרט הדוקומנטרי "אבא בגיל של סבא" המתעד את אביה בזקנתו לצד אמה הצעירה ממנו ב-19 שנה.

== סרטים ומחזות בהשתתפותה ==
בסרטים:
* צלילה חוזרת
* ההר
* הרמוניה
* פלאפל אטומי,
* הצלילה (פרס פסטיבל ירושלים ועוד)
* ימים נוראים

באינטרנט גילמה את דמותה של שרה ויינשטוק בסרטונים לפרסום של שירותי בריאות כללית, זוכה פרס הפרסום.

בסרט הדוקומנטרי שביימה רוני וולף על אביה 'אבא בגיל של סבא' (ציון לשבח פסטיבל אפוס).

בטלוויזיה, השתתפה בסדרות "יחפים", "רון", "נפלת חזק" ו"הבורר".

== קישורים חיצוניים ==

* [https://www.cinemaofisrael.co.il/מיקי-מרמור/ מיקי מרמור], באתר ספר הקולנוע הישראלי
* [http://archive.habima.co.il/personPage/?itemId=866 מיקי מרמור], באתר הבימה

==הערות שוליים==

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות אוניברסיטת תל אביב: החוג לתיאטרון
קטגוריה:בוגרי אוניברסיטת תל אביב: החוג לתיאטרון
קטגוריה:ישראליות שנולדו ב-1952
קטגוריה:ישראלים שנולדו ב-1952
המנון סנט קיטס ונוויס

הו ארץ היופי (באנגלית: O Land of Beauty) הוא ההמנון הלאומי של סנט קיטס ונוויס, הוא הולחן ונכתב בידי קנריק ז'ורז', ההמנון אומץ בשנת 1983 כאשר קיבלה הפדרציה את עצמאותה.
==מילות ההמנון==
{| cellpadding="5" align="center"
|-
! תרגום לעברית !! אנגלית
|-
| <poem>:הו, ארץ היופי!
:ארצנו שבה שופע השקט,
:ילדיך עומדים חופשיים
:בכוח הרצון והאהבה,
:עם אלוהים בכל מאבקינו,
:סנט קיטס ונוויס יהיו
:אומה הקשורה יחדיו,
:עם גורל משותף.

:תומכים נאמנים אנו עומדים
:למען הצדק והחירות,
:עם חכמה ואמת,
:נשרת אותך,
:לא חרב או חנית אותך יכבשו
:כי האל עליך יגן,
:ברכותיו ישכנו לנצח,
:עבור הדורות הבאים.

</poem>
| dir="ltr" | <poem>:O Land of Beauty!
:Our country where peace abounds,
:Thy children stand free
:On the strength of will and love.
:With God in all our struggles,
:Saint Kitts and Nevis be,
: A nation bound together,
:With a common destiny.

:As stalwarts we stand,
:For justice and liberty.
:With wisdom and truth,
:We will serve and honor thee.
:No sword nor spear can conquer,
:For God will sure defend.
:His blessings shall forever,
:To posterity extend.

</poem>
|}

==קישורים חיצוניים==
* [https://web.archive.org/web/20090725141452/http://www.navyband.navy.mil/anthems/ANTHEMS/St.%20Kitt%27s%20and%20Nevis.mp3%7Cהו%2C ארץ היופי להאזנה (גרסה אינסטרומנטלית)]
* [http://nationalanthems.me/saint-kitts-and-nevis-o-land-of-beauty| מידע וקישורים על ההמנון]

סנט קיטס ונוויס
קטגוריה:סנט קיטס ונוויס: סמלים לאומיים
יוסף רוזובסקי

הרב יוסף רוזובסקי (כ"ז באב ה'תר"ע - ב' בתשרי ה'תשל"ז) היה ממקימי וראש הישיבה קטנה אור ישראל בפתח תקווה. דברי תורתו כונסו בסדרת הספרים שיעורי רבי יוסף.

== ביוגרפיה ==
נולד בהוֹרַדְּנַה (גרודנא) שבליטא לשרה (בתו של הרב אברהם גלבורט, שהיה רב ואב"ד בהורדנה) ולרב מיכל דוד רוזובסקי, שהיה אחד ממורי ההוראה בעיר.

באייר ה'תש"א עלה לארץ ישראל ולמד בישיבת לומז'ה בפתח תקווה.

בשנת ה'תש"ג נישא לאסתר, בתו של הרב יעקב ניימן. בתחילת שנת תש"ד (נובמבר 1943) ייסד עם חמיו את ישיבת אור ישראל בפתח תקווה ועמד בראשה, והוא החל למסור שיעורים בישיבה עד לפטירתו במשך 33 שנה.

הרב רוזובסקי גידל בביתו את אחיינו, לאחר שעלה לישראל מברית המועצות.

בא' באלול ה'תשל"ו איבד את הכרתו, וביום שני של ראש השנה ה'תשל"ז נפטר. הובא למנוחות למחרת, בצום גדליה בבית העלמין סגולה בפתח תקווה.

==משפחתו==
* אחיו, הרב שמואל רוזובסקי - ראש ישיבת פוניבז'
* חתנו, הרב מרדכי רבינוביץ' - ראש ישיבת אור ישראל לצעירים

==מתלמידיו==
* הרב אברהם גנחובסקי
* הרב משה יהודא ליב לנדא
* הרב יצחק אייזיק לנדא
* הרב שלמה קורח
* הרב יהונתן וילנסקי
* הרב משה שפירא

==ספריו==
לאחר פטירתו שיעוריו נערכו והוצאו לאור, בעריכת הלל מן.
* שיעורי רבי יוסף על מסכת גיטין
* שיעורי רבי יוסף על מסכת קידושין
* שיעורי רבי יוסף על מסכת בבא קמא
* שיעורי רבי יוסף על מסכת בבא מציעא
* שיעורי רבי יוסף על מסכת בבא בתרא

==לקריאה נוספת==
* מנחם חיים רוזובסקי, ראש הישיבה, עמודים 691 - 724, ירושלים ה'תשע"ו

==קישורים חיצוניים==
* 

==הערות שוליים==

קטגוריה:בוגרי ישיבת לומז'ה-פתח תקווה
קטגוריה:גרודנו: אישים
קטגוריה:ישראלים ילידי ליטא
קטגוריה:פתח תקווה: רבנים
קטגוריה:ראשי ישיבה ליטאים בישראל
קטגוריה:ראשי ישיבות קטנות
קטגוריה:ישראלים שנולדו ב-1910
האצ'ינוהה

האצ'ינוהה (ביפנית: 八戸市) היא עיר גדולה הממוקמת בדרום מזרח מחוז אאומורי, שביפן, על חופי האוקיינוס השקט. בעיר מתגוררים למעלה מ-240,000 תושבים, והיא העיר השנייה בגודלה במחוז אאומורי, אחרי בירת המחוז, שגם שמה הוא אאומורי. שטח העיר הוא כ-305.54 קמ"ר, כולל השטח הימי שלה. צורת הממשל בהאצ'ינוהה היא ראש עיר-מועצה, ראש העיר נבחר ישירות בין 32 חברי המועצה.

==היסטוריה==
האזור סביב האצ'ינוהה היה מרכז האוכלוסייה העיקרי של אנשי האמישי. באזור התגלו חורבות רבות המיוחסות ככל הנראה לתקופת ג'ומון. בתקופת הייאן, השטח היה בשליטה של משפחת פוג'יווארה הצפונית עד תבוסתה בידי מינאמוטו נו יוריטומו בתקופת קמקורה. הכובשים הקימו באזור חוות סוסים רבות ויישובים מבוצרים.

==דמוגרפיה==
לפי נתוני מפקד האוכלוסין היפני:
{| class="wikitable"
! שנת מפקד
! אוכלוסייה
|-
| 1970
| 216,955
|-
| 1980
| 245,617
|-
| 1990
| 247,983
|-
| 2000
| 248,608
|-
| 2010
| 237,473
|}

==כלכלה==
האצ'ינוהה מהווה מרכז אזורי לתעשייה ומסחר. הדיג ממלא תפקיד משמעותי בכלכלת העיר, אך עם התפתחותה כעיר תעשייה בשנות ה-60 של המאה ה-20, התרחב תחום התעשייה והתעסוקה בעיר והוא כולל מגוון רחב של מוצרים כימים, פלדה, מלט ודשנים.

==תחבורה==
===שדות תעופה===
*נמל התעופה האצ'ינוהה - משמש בעיקר לטיסות פנים קצרות וממוקם בתוך שטחה המוניציפלי של העיר.
*נמל התעופה מיסוואה - לא ממוקם בתוך שטח העיר. משמש את תושבי העיר לטיסות פנים ארוכות יותר.

===רכבות===
מערכת הרכבות היא אמצעי תחבורה ראשי ועיקרי בהאצ'ינוהה ובמדינה כולה. חברת הרכבות טוהוקו שינקנסן מפעילה שירותי רכבות מהירות (שינקנסן) מהאצ'ינוהה אל מרבית הערים ביפן. כמו כן ישנן חברות קטנות יותר המספקות שירות רכבות ליעדים סמוכים, בתוך העיר עצמה פועלת רכבת עירונית המקשרת בין תחנת הרכבת של השינקנסן לנמל הימי של האצ'ינוהה דרך מרכז העיר.

===אתרים מקומיים===
* קבושימה - חצי אי המשמש בית גידול ליותר מארבעים אלף שחפים שחורי-זנב. האי, המוגדר בתור מונומנט לאומי של יפן, כולל גם מקדש שינטו המהווה אטרקציה תיירותית מפורסמת.
* חוף טאנסאשי - חוף עירוני מפורסם.
* סכר יומסרי
* צ'ושיצ'יאצ'י - חורבות מתקופת ג'ומון.
* טירת נֶה - חורבות של טירה עתיקה מתקופת אשיקאגה.

כניסה לבית תפילות בעיר

=== פסטיבלים מקומיים ===
*אמבורי - פסטיבל עירוני הנערך מדי שנה גם בערים הסמוכות. הפסטיבל מתקיים בין התאריכים 17–20 בפברואר ומסמל את סופו של החורף הארוך.
*האצ'ינוהה סאנשה טאיסאי - פסטיבל נוסף בעיר הנחשב למרכזי ביותר. הוא מתרחש בין 31 ביולי ל-4 באוגוסט מדי שנה.

== ערים תאומות ==
*
*

==קישורים חיצוניים==

* 
* 

==הערות שוליים==

קטגוריה:יפן: ערים
קטגוריה:יפן: ערי חוף
קטגוריה:יפן: ערי נמל
קטגוריה:ציטוט עם תסריט בשפה זרה (יפנית)
קטגוריה:יישובים שהוקמו ב-1929
אנרי, נסיך קונדה (1588–1646)

שלט האצולה הגדול של אנרי, נסיך קונדה
אנרי השני דה בורבון, נסיך קונדה (בצרפתית: Henri II de Bourbon-Condé; 1 בספטמבר 1588 - 26 בדצמבר 1646) היה ראש הענף הבכיר ביותר של בית בורבון כמעט כל חייו ויורשו של מלך צרפת בשנים הראשונות של חייו. אנרי היה אביו של לואי השני, נסיך דה קונדה, הגנרל הצרפתי המפורסם.

== ביוגרפיה ==
אנרי נולד בסן-ז'אן-ד'אנגלי ב-1 בספטמבר 1588, לאנרי הראשון דה בורבון, נסיך דה קונדה ולשרלוט קתרין דה לה טרמויל, בתו של לואי השלישי דה לה טרמויל, דוכס טוואר, אשר הייתה אשתו השנייה של אביו. בעת לידתו הייתה אמו בכלא, מואשמת בהריגת בעלה. לאנרי היו שתי אחיות מבוגרות יותר, קתרין דה בורבון, אחותו למחצה מצד אביו שמתה ב-1595, ואלינור דה בורבון, שב-1606 התחתנה עם פיליפ וילם, נסיך אורנז'.

אביו של אנרי מת כמעט שישה חודשים לפני לידתו. לכן הוא הפך לנסיך קונדה מיום לידתו, ברגע שהוא הוכר ואושר על ידי מלך צרפת.

אנרי השלישי, מלך צרפת נרצח באוגוסט 1589, כאשר אנרי היה בן פחות משנה, ואנרי הרביעי, מלך צרפת, שהיה בן דודו הראשון של אביו המנוח של אנרי וסנדקו של אנרי, עלה לשלטון. בשלב זה, למלך החדש לא היה בן או אח, וקרוב משפחה הקרוב ביותר אליו היה לא אחר מאשר אנרי עצמו. לפיכך, בהיותו חבר רחוק בשושלת השלטת, הפך אנרי לנסיך הדם ויורש הכתר של צרפת, וכך נשאר במשך שתים-עשרה שנים, עד לידתו של לואי השלושה עשר, מלך צרפת בספטמבר 1601. לאחר שהמיר המלך את דתו לכנסייה הקתולית, הבטיח המלך שאנרי יגדל כקתולי; אף על פי שאביו וסבו היו מנהיגי ההוגנוטים הקלוויניסטים. אמו של אנרי הייתה בכלא שש שנים, מואשמת בהרעלת בעלה, אולם היא שוחררה מאוחר יותר.

מאוחר יותר, במהלך השנים 38–1611, היה אנרי במקום השני בסדר הירושה של כס צרפת, לאחר גאסטון, דוכס אורליאן. זו הייתה התקופה שבין מותו של ניקולה אנרי, דוכס אורליאן בנובמבר 1611 והולדתו של לואי הארבעה עשר, מלך צרפת בספטמבר 1638.

ב-26 בדצמבר 1646 מת אנרי בפריז, ובנו לואי השני דה בורבון, נסיך דה קונדה ירש את תאריו.

== משפחתו ==
בשנת 1609 התחתן אנרי עם שרלוט מרגריט דה מונמורנסי, בתם של אנרי הראשון דה מונמורנסי ואשתו השנייה, לואיז דה בודוס. בשנת 1610, מארי דה מדיצ'י, אשתו של המלך אנרי הרביעי, נתנה את מלון דה קונדה בפריז לאנרי כחלק מתגמול על הסכמתו להתחתן עם שרלוט. מאותו יום ואילך, הפך מלון דה קונדה לבית המגורים המרכזי של נסיכי קונדה עד 1764. לאנרי ושרלוט היו שלושה ילדים, כולם גיבורי הפרונד:
* אן ז'נבייב דה בורבון-קונדה (1619–1679), התחתנה עם אנרי השני ד'אורליאן, דוכס לונגוויל.
* לואי השני, נסיך דה קונדה (1621–1686), הגנרל הצרפתי הידוע בשם Le Grand Condé.
* ארמנד דה בורבון, נסיך קונטי (1629–1666), התחתן עם אן מארי מרטינוזי, בתו של ג'רולמו מרטינוזי.

לפי הדיווחים, אנרי הרביעי, מלך צרפת ניהל רומן בסתר עם שרלוט, וסידר את הנישואים עם קונדה כדי לספק כיסוי לרומן. עם זאת, קונדה לא הסכים לכך, וברח עם אשתו לבריסל ולאחר מכן למילאנו, אשר שניהם היו תחת שלטון בית הבסבורג. פרשת קונדה הפכה לחלק מהסכסוך הבינלאומי המכונה מלחמת הירושה של יוליך (אחד ממבשרי מלחמת שלושים השנים).

==אילן יוחסין==

==קישורים חיצוניים==

* 

==הערות שוליים==

קטגוריה:בית קונדה-בורבון
קטגוריה:ילידי 1588
קטגוריה:נפטרים ב-1646
הוהנפלס (בסיס צבא)

צנחנים אמריקאי בהוהנפלס, 2017]]
חיל המצב של צבא ארצות הברית הוהנפלס (באנגלית: United States Army Garrison Hohenfels) הוא בסיס של צבא ארצות הברית השוכן ליד העיירה הוהנפלס במדינת בוואריה שבגרמניה. בשטח הבסיס ממוקם מרכז המוכנות הרב לאומי המשותף (JMRC), שטח אימונים המשמש את צבא ארצות הברית וצבאות נאט"ו. המרכז, המשתרע על פני 163 קילומטר רבוע, הוא שטח האימונים הגדול ביותר של הכוחות האמריקאים בגרמניה.

==הבסיס==
אימון טנקים אמריקאי בהוהנפלס, 2014
הצבא הגרמני פתח ב-1938 בסיס אימונים ליד הוהנפלס. במהלך מלחמת העולם השנייה התקיים בו מחנה שבויים - סטלאג 383, ובו הוחזקו שבויים בריטים רבים. צבא ארצות הברית שחרר את המחנה ב-24 באפריל 1945. בשנים 1945-1949 שימש הבסיס כמחנה עקורים.

החל משנת 1951 שימש הבסיס כשטח אימונים של צבא ארצות הברית בגרמניה. ב-1956 החלו להתאמן בבסיס גם חיילי הבונדסוור - צבא גרמניה המערבית שזה עתה הוקם. בהמשך שימש הבסיס כמחנה אימונים לצבאות נאט"ו השונים, בדגש על לחימה מול כוחות אויב מבוימים החמושים בציוד סובייטי.

שטח האימונים נקרא בתחילה שטח האימונים הוהנפלס (Hohenfels Training Area), מ-1988 - מרכז האימונים לתמרון קרבי (Combat Maneuver Training Center), ומאז 2005 - מרכז המוכנות הרב לאומי המשותף (Joint Multinational Readiness Center).

מאז 2014 הבסיס הוא אחד מארבעה בסיסים אמריקאיים בבאווריה הכפופים לחיל המצב של צבא ארצות הברית בוואריה, שהוא חלק מצבא ארצות הברית באירופה.

באביב 2019 השתתפה לראשונה יחידה של צה"ל - גדוד הסיור של חטיבת הצנחנים - באימונים במרכז המוכנות הרב לאומי המשותף. אימוני הגדוד נערכו לצידם של חיילים מצבאות ארצות הברית, גרמניה ומדינות נוספות.

==קישורים חיצוניים==

* [https://www.7atc.army.mil/JMRC/ מרכז המוכנות הרב לאומי המשותף], באתר פיקוד האימונים הארמייה השביעית
* 
* 

הוהנפלס
קטגוריה:גרמניה: בסיסים ומתקנים צבאיים
קטגוריה:נאט"ו
קטגוריה:בוואריה
קטגוריה:צבא: הכשרה ואימונים
קטגוריה:פיקוד אירופה של ארצות הברית
ארסניק טריאוקסיד

ארסניק טריאוקסיד (arsenic trioxide) או זרניך תלת-חמצני, הוא החומר הפעיל בתרופה טרייזנוקס (trisenox) המיועדת לטיפול בלוקמיה פרומיאלוציטית חריפה.

ארסניק טריאוקסיד היא תרכובת אי-אורגנית, בעלת הכתיב הכימי As<sub>2</sub>O<sub>3</sub>.

==המחלה==

לוקמיה פרומיאלוציטית חריפה היא סוג אגרסיבי של לוקמיה מיאלואידית חריפה (AML) ומאופיינת בנוכחות של כמויות גדולות של תאים יוצרי-דם לא בשלים (פרומיאלוציטים) בדם ובמח העצם. הצטברות זו של פרומיאלוציטים מובילה לחסר בגוף בתאי דם לבנים ואדומים נורמליים ובטסיות דם. הסימנים והתסמינים של APL כוללים עליה בסיכון הן לדימום והן ליצירת קרישי דם. חולים עלולים לחוות עייפות קיצונית, כאבים באזורים מסוימים בגוף, איבוד תיאבון ואיבוד משקל. APL נגרמת על ידי מוטציה הנרכשת במהלך החיים, והכוללת בדרך כלל טרנסלוקציה בין כרומוזומים 15 ו-17.

==יישומים רפואיים==
למרות הרעילות הידועה של זרניך (ארסן), ההתעניינות בארסניק טריאוקסיד לשימוש רפואי קיימת זה זמן רב. ברפואה הסינית המסורתית, ארסניק טריאוקסיד ידוע בשם פי-שואנג (pi-shuang או "כפור ארסני") ועדיין משמש לטיפול בסרטן ובמצבים אחרים, בהומיאופתיה, ארסניק טריאוקסיד נקרא "ארסניקום אלבום". תמיסת פאולר שהוגדרה כחיקוי תרופתי, הכילה נגזרות של ארסניק אוקסיד, ושימשה משנת 1845 באנגליה, לטיפול בלוקמיה.

בשנות השבעים של המאה ה-20, החוקר סיני, ג'אנג טינגדונג ועמיתיו, חקרו את השימוש הפוטנציאלי בארסניק טריאוקסיד (שהיה בשימוש ברפואה הסינית המסורתית) לטיפול בלוקמיה פרומיאלוציטית חריפה (APL). בהתבסס על עבודתו, המחקר הן בסין והן במערב, הוביל בסופו של דבר לפיתוח התרופה טרייזנוקס על ידי חברת פולארקס פרמסוטיקלס ( PolaRx Biopharmaceuticals, Inc). החברה הגישה בקשה לאישור של תרופה חדשה (NDA), וזו אושרה לטיפול בלוקמיה על ידי מינהל המזון והתרופות (FDA) האמריקאי בשנת 2000 ולאחר מכן שווקה ונמכרה על ידי חברת סל תרפויטיקס (Cell Therapeutics, Inc), לפני שזו נרכשה על ידי חברת ספלון (Cephalon).

חברת ספלון נרכשה, לאחר מכן, על ידי חברת טבע. ארסניק טריאוקסיד, בשם המסחרי טרייזנוקס אושרה על ידי ה- FDA בארצות הברית כתרופה כימותרפית לטיפול ב- APL שאינה מגיבה לתרופות "קו-ראשון", כלומר, לחומצה כל-טראנס-רטינואית (ATRA). הוכח כי ארסניק טריאוקסיד גורם לתאי סרטן לעבור אפופטוזה (מוות תאי מתוכנן).

בשל אופיו הרעיל של הארסן, תרופה זו היא בעלת סיכונים משמעותיים. התרופה הציטוסטטית משמשת אף בטיפול של תת- סוג רפרקטורי (M3) של לוקמיה מיאלואידית חריפה. הטיפול המשולב של ארסניק טריאוקסיד וחומצה כל-טראנס-רטינואית, אושר על ידי ה-FDA האמריקאי לטיפול בלוקמיות מסוימת. אוניברסיטת הונג קונג פיתחה צורה נוזלית של ארסניק טריאוקסיד, המאפשרת מתן פומי.

==התרופה בישראל==
התרופה טרייזנוקס מאושרת לשיווק בישראל, בצורת תמיסה להזרקה תוך ורידית, ומיועדת לטיפול בחולים מבוגרים עם לוקמיה פרומיאלוציטית חריפה (APL).

התרופה כלולה בסל הבריאות.

==קישורים חיצוניים==

* [https://pubchem.ncbi.nlm.nih.gov/compound/Arsenic_III__oxide#section=Top Arsenic(III) trioxide]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תרופות